П Р О Т О К О Л    № 42
от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

16 декември 2014 г.

Днес, 16.12.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ - отсъства
МАРИЯ КУЗМАНОВА
МИЛКА ИТОВА - отсъства
РУМЕН БОЕВ 
РУМЕН ГЕОРГИЕВ - отсъства
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.

Като взе предвид т. 1.6. и т. 6.4. от Годишния план за дейността си през 2014 г., Комисията по натовареност даде съгласие по точка 1 от дневния ред за днешното заседание да присъстват лектори от Семинара за представяне на добри практики в областта на електронното призоваване, проведен на 15-16 декември 2014 г. в рамките на проекта на ВСС по НФМ, а именно:
- г-жа М. Ниевес Уранга Мутубериа – старши съдия, ръководител на сектор „Публикации, библиотека и международно право” в Документационния център на съдебната власт, Генерален съвет на съдебната власт на Кралство Испания;
- г-н Павел Реберц, независим експерт към Съвета на Европа.

По точка 1 от дневния ред присъства и г-н Борис Динев – съдия от Софийски районен съд.

След разисквания по предварително обявения дневен ред и допълнително постъпил материал,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към днешния дневен ред следната допълнителна точка:

- Писмо от Сдружение „Център на НПО в Разград” /изх. № Ц-165/15.12.2014 г./ в отговор на проведената кръгла маса на 12.12.2014 г. с участието на представителите на НЦЩС, главни консултанти в областта на съдебните изследвания Матю Клайман и Брайан Остром - като точка 3 от дневния ред.

1. ОТНОСНО: Обсъждане на компютърен механизъм, облекчаващ техническата работа на съдиите при произнасяне по установителни искове в заповедно производство.

Пред експертите на Съвета на Европа и членовете на комисията съдия Борис Динев от Софийски районен съд представи свои разработки, чрез които, ползвайки стандартни възможности, вградени в компютърните приложения Уърд и Ексел, може да се оптимизира времето, отделяно за извършване от съдията на чисто технически действия при изготвяне на съдебни актове за всички възможни произнасяния в заповедното производство, както и в последващи искови производства пред първа и втора инстанция.
Допълнително, пред членовете на комисията, съдия Борис Динев разясни необходимите изменения в нормативната база, както и възможни технологични изменения в деловодните системи, ползвани в съдилищата, с оглед ефективно прилагане на нагледно показаните и разяснени компютърни възможности на Уърд и Ексел от всички съдии, работещи по заповедни производства.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Изказва благодарност на съдия Борис Динев за направените предложения и му предлага да структурира изложената информация с оглед обсъждането й в съвместна среща със заместник-министър на правосъдието с цел набелязване на необходимите нормативни и законови изменения за автоматизиране на процеса по заповедното производство и интегриране на деловодните системи в съдилищата с други национални регистри за нуждите на заповедното производство.
1.2. Да се инициира среща със зам.-министъра на правосъдието Вергиния Мичева-Русева в началото на 2015 г., на която да бъде предложено Министерството на правосъдието да сформира работна група, която да изработи проект за законови и нормативни изменения, чрез които да стане възможно оптимизирането на времето, отделяно от магистратите за извършване на технически действия при изготвяне на съдебни актове за произнасяния в заповедното производство и в последващи искови производства пред първа и втора инстанция.
1.3. За срещата по т. 1.2. да бъде поканен и съдия Борис Динев от Софийски районен съд, след определяне на датата за провеждането й.

2. ОТНОСНО:  Информация за изпълнението на мерките, предвидени в Годишната програма за дейността на комисията за 2014 г. 

Приложение: Доклад от Красимира Василева, началник-отдел „ЮОДКВСС”, дирекция „Правна”, относно изпълнение на годишния план на комисията за 2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема Доклад за изпълнението на мерките, предвидени в Годишната програма за дейността на комисията за 2014 г., изготвен от Красимира Василева – началник отдел „ЮОДКВСС”, дирекция „Правна”.
2.2. Възлага на експертния сътрудник на комисията Красимира Василева да подготви проект на Годишна програма за дейностите на комисията за 2015 г., в който да съобрази приетия доклад по т. 2.1., както и да предложи нови дейности, които да залегнат в програмата.
2.3. Дава възможност на всеки от членовете на комисията да прави предложения за дейности, които да бъдат включени в програмата за дейностите на комисията през 2015 г.

3. ОТНОСНО: Писмо от Сдружение „Център на НПО в Разград” /изх. № Ц-165/15.12.2014 г./ в отговор на проведената кръгла маса на 12.12.2014 г. с участието на представителите на НЦЩС, главни консултанти в областта на съдебните изследвания Матю Клайман и Брайан Остром

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение писмото от г-н Георги Милков, председател на Управителния съвет на Сдружение „Център на НПО в Разград”.
3.2. Да се изпрати отговор на г-н Георги Милков съобразно уточненията в проведената дискусия.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ